CELEX: 62020CN0359
Language: et
Date: 2020-07-31 00:00:00
Title: Kohtuasi C-359/20 P: Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseoni 31. juulil 2020 esitatud apellatsioonkaebus Üldkohtu (seitsmes koda) 13. mai 2020. aasta otsuse peale kohtuasjas T-195/18: Talanton AE versus Euroopa Komisjon

28.9.2020   
            
            
               ET
            
            
               Euroopa Liidu Teataja
            
            
               C 320/12
            
         
      Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseoni 31. juulil 2020 esitatud apellatsioonkaebus Üldkohtu (seitsmes koda) 13. mai 2020. aasta otsuse peale kohtuasjas T-195/18: Talanton AE versus Euroopa Komisjon
      (Kohtuasi C-359/20 P)
      (2020/C 320/16)
      Kohtumenetluse keel: kreeka
      
         Pooled
      
      
         Apellant: Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (esindajad: dikigoros K. Damis ja dikigoros M. Angelopoulos)
      
         Teine menetlusosaline: Euroopa Komisjon
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada tervikuna Euroopa Liidu Üldkohtu 13. mai 2020. aasta kohtuotsus Talanton Anonymi Emporiki – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon vs. Euroopa Komisjon (kohtuasi T-195/18);
               
            
                  —
               
               
                  rahuldada 16. märtsi 2018. aasta hagi, mille esitas esimese kohtuastme hageja/apellant;
               
            
                  —
               
               
                  jätta rahuldamata esimese kohtuastme kostja/vastustaja esitatud vastuhagi;
               
            
                  —
               
               
                  mõista apellandi kohtukulud välja vastustajalt.
               
            
         Väited ja peamised argumendid
      
      
                  1)
               
               
                  Õigusnormi rikkumine – lepinguliste kohustuste heauskse täitmise põhimõtte väär kohaldamine ja õiguskindluse põhimõtte rikkumine, mille kohaselt Euroopa Liidu institutsioonidel on kohustus teostada oma pädevust mõistliku aja jooksul.
                  
                              —
                           
                           
                              Käesoleva väite esimeses osas heidab apellant Üldkohtule ette seda, et ta on vääralt tõlgendanud mõistliku aja jooksul pädevuse teostamise põhimõtet ja ega ole võtnud arvesse käesoleva juhtumi kõiki olulisi asjaolusid.
                           
                        
                              —
                           
                           
                              Esimese väite teises osas märgib apellant, et nii menetluse kestus kui ka komisjoni seisukohad menetluse ajal tekitasid apellandis õigusärase ootuse, et mingit finantskorrektsiooni ei kohaldata.
                           
                        
            
                  2)
               
               
                  Õigusnormi rikkumine – heausksuse põhimõtte väär kohaldamine seoses sellega, et komisjon nõustus kontrolli teostades allhankeid käsitlevate reeglite rikkumisega.
                  
                              —
                           
                           
                              Üldkohus on õigusnormi rikkunud, kohaldades vääralt Belgia tsiviilseadustiku artiklit 1134, nagu seda on tõlgendanud Belgia kassatsioonikohus.